Операция „Следжхамър“ е съюзнически план от Втората световна война за прекосяване на Ла Манша и нахлуване в Европа, като първа стъпка за намаляване на натиска върху Червената армия чрез създаване на втори фронт. Изпълнението му е насрочено за 1942 г. като алтернатива на операцията „Раундъп“, първоначалния план на съюзниците за нахлуване в Европа през 1943 г. Целта е да се завземат френските атлантически пристанища на Брест или Шербур и части от Котантен в началото на есента на 1942 г. и натрупване на войски за осъществяване на пробив през пролетта на 1943 г.